AQ แจง ปธ.บอร์ด-กรรมการลาออกไม่กระทบแผนธุรกิจ
AQ แจง ปธ.บอร์ด-กก.ลาออกไม่กระทบการดำเนินธุรกิจ"วิรัตน์"ยังนั่ง ผจก.
12 ต.ค. 2558

บริษัท เอคิว เอสเตท จำกัด (มหาชน) หรือ AQ ระบุว่า บริษัทแจ้งมติที่ประชุมคณะกรรมการบริษัทฯ ครั้งที่ 9/2558 เมื่อวันที่ 9 ตุลาคม 2558 ดังนี้  1.นายยงยุทธ ชัยพรหมประสิทธิ์ ได้ลาออกจากตำแหน่งกรรมการและประธานเจ้าหน้าที่บริหาร  2.นายวิรัตน์ เอี้ยวอักษร ได้ลาออกจากการเป็นกรรมการและกรรมการผู้จัดการ แต่ยังคงดำเนินงานในตำแหน่งผู้จัดการอยู่  และ 3. นายฉวิวัชร์ พีชผล ได้ลาออกจากการเป็นกรรมการของ บริษัท เอคิว เอสเตท จำกัด (มหาชน) โดยมีผลตั้งแต่วันที่ 9 ตุลาคม 2558 เป็นต้นไป
ทั้งนี้ สาเหตุที่กรรมการทั้ง 3 ท่านลาออก เนื่องจากติดภาระกิจส่วนตัว อย่างไรก็ตามจะไม่ส่งผลกระทบต่อการดำเนินธุรกิจของบริษัท เนื่องจากคณะกรรมการชุดใหม่ที่เข้ามาสานงานต่อเป็นบุคคลที่มีความรู้ความสามารถ และมีความเชี่ยวชาญในธุรกิจอสังหาริมทรัพย์ ทำให้มั่นใจได้ว่าสามารถดำเนินงานในอนาคตให้สามารถขยายตัวได้อย่างต่อเนื่อง ตามแผนการที่ได้วางเอาไว้ โดยมีจุดมุ่งหมายเพื่อสร้างผลตอบแทนแก่ผู้ถือหุ้นให้ได้รับประโยชน์สูงสุด
พร้อมกันนี้  บริษัทได้แต่งตั้งกรรมการเพื่อทดแทนกรรมการที่ลาออก ประกอบไปด้วย 1. นายสุทัศน์ จันกิ่งทอง  2. น.ส.รัญชนา รัชตะนาวิน และ 3.น.ส.ประภัสสร มงคลมะไฟ
 
 